Vhadzulapo vha Afrika Tshipembe kana vhathu vhane vha vha na vhudzulapo ha tshoṱhe vhe vha vha vho no thoma na mushumo wa u shandukisa mbeu, u bva kha u vha munna uya kha u vha mufumakadzi kana u bva kha u vha mufumakadzi uya kha u vha munna, phanḓa ha musi Mulayo wa Ṅwaliso ya Mbebo na Dzimpfu wa 1992 u tshi thoma u shuma, vha nga ita khumbelo ya tshandukiso ya mbeu.
Kha vha ḓadze fomo ya khumbelo BI-526E ofisini ya Muhasho wa zwa Muno. Kha vha ite khumbelo embasini kana mishinini wa Afrika Tshipembe arali zwazwino vha tshi dzula nnḓa ha Afrika Tshipembe.
Kha vha ḓise ṱhanziela yavho ya mabebo.
Arali vhudzimu havho ho shandukiswa nga muaro kana nga mishonga, kha vha ḓe na mivhigo i sumbedzaho vhuvha na mvelelo dza miaro miṅwe na miṅwe yo itwaho na dzilafho ḽi ṅwe na ḽi ṅwe ḽo itwaho kana u lugiselwa nga madokotela vhe vha ita miaro iyo kana dzilafho iḽo.
Kha vha ḓise muvhigo u ṱalutshedzaho vhuvha ha zwino, siani ḽa zwa mbeu, ha muiti wa khumbelo. Muvhigo uyo kha u fhelekedze khumbelo. Muvhigo u tea u ṅwalwa nga dokotela we a ṱola muiti wa khumbelo ndivho hu u sedza tshiimo tshawe siani ḽa zwa mbeu.
Kha vha ḓe na muvhigo u bvaho kha psychiatrist we a eletshedza muiti wa khumbelo. Muvhigo uyo u tea u ṋea zwidodombedzwa zwothe, nga maanḓa ḓivhazwakale ya zwo itwaho na nyimelo ya muhumbulo ya muthu o itaho tshanduko, uri u humbula hani na uri u ḓidzhia hani sa muthu o shandukisaho mbeu.
Arali muiti wa khumbelo ena miṅwaha ya 16 kana u fhira, u tea u ita khumbelo ya ḽi ṅwalo ḽiswa ḽa vhuṋe.
Hu tea u kandiswa minwe u itela u khwaṱhisedza zwidodombedzwa zwa muiti wa khumbelo, na u dzudzanya database ya HANIS.
Khumbelo dzi nga dzhia vhege dza malo.